

**LIETUVOS RESPUBLIKOS EKONOMIKOS IR INOVACIJŲ MINISTRAS**

**ĮSAKYMAS**

**dėl lietuvos respublikos EKONOMIKOS IR INOVACIJŲ ministro**

**2018 m. gruodžio 12 d. įsakymo nr. 4-747 „dėl 2014–2020 mETŲ europos sąjungos fondų investicijų veiksmų programos 3 prioriteto „smulkiojo ir vidutinio verslo konkurencingumo skatinimas“ priemonės NR. 03.2.1-LVPA-K-807 „VERSLO KLASTERIS LT“ projektų finansavimo sąlygų aprašo nr. 2 patvirtinimo“ pakeitimo**

2020 m. gruodžio 23 d. Nr. 4-1147

Vilnius

Atsižvelgdama į tai, kad Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbta valstybės lygio ekstremalioji situacija visoje šalyje dėl COVID-19 ligos (koronaviruso infekcijos) plitimo grėsmės, ir į Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 520 punktą:

1. P a k e i č i u 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-807 „Verslo klasteris LT“ projektų finansavimo sąlygų aprašą Nr. 2, patvirtintą Lietuvos Respublikos ekonomikos ir inovacijų ministro 2018 m. gruodžio 12 d. įsakymu Nr. 4-747 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-807 „Verslo klasteris LT“ projektų finansavimo sąlygų aprašo Nr. 2 patvirtinimo“:

1.1. Pakeičiu tvirtinimo žymą ir ją išdėstau taip:

„PATVIRTINTA

Lietuvos Respublikos ekonomikos ir inovacijų ministro

2018 m. gruodžio 12 d. įsakymu Nr. 4-747“.

1.2. Papildau 43 punkto lentelę 5.11 papunkčiu:

„5.11. verslo klasterio narystės tarptautinėse Europos ir pasaulio verslo organizacijose ir (arba) klasteriuose mokestis. Šios išlaidos tinkamos finansuoti tik projekto įgyvendinimo metu, jei yra patirtos ne anksčiau kaip 2020 m. vasario 26 d. (nuo valstybės lygio ekstremaliosios situacijos paskelbimo).“

1.3. Papildau 43 punkto lentelę 5.6 papunkčiu:

„5.6. e. paslaugų (e. konsultacijos ir (arba) e. susitikimai) išlaidos, kurios tinkamos finansuoti, jei yra patirtos ne anksčiau kaip 2020 m. vasario 26 d. (nuo valstybės lygio ekstremaliosios situacijos paskelbimo).“

2. N u s t a t a u, kad šis įsakymas, išskyrus šio įsakymo 1.1 papunktį, galioja tol, kol bus atšaukta Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbta valstybės lygio ekstremalioji situacija.

Ekonomikos ir inovacijų ministrė Aušrinė Armonaitė

Parengė

Ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo

skyriaus vyriausioji specialistė

Živilė Bilotienė